रहस्य, रिश्तों के मकड़जाल और उलझी हुई पहेलियों के लिए चर्चा में रहे शीना मर्डर केस में अब रिश्तों की डोर भी दरकने लगी है. सूत्रों के मुताबिक, स्टार इंडिया के पूर्व सीईओ पीटर मुखर्जी ने पूछताछ के दौरान पुलिस से कहा कि उनका अब इंद्राणी मुखर्जी से रिश्ता खत्म हो चुका है. पीटर के साथ उनका सीए भी पुलिस स्टेशन आया था.
 इस बीच, शीना बोरा मर्डर केस में गिरफ्तार किए गए तीनों आरोपियों-इंद्राणी मुखर्जी, संजीव खन्ना और ड्राइवर श्याम राय को शनिवार को बांद्रा मेट्रोपोलिटन मजिस्ट्रेट की कोर्ट में पेश किया गया. कोर्ट ने तीनों की पुलिस कस्टडी 7 सितंबर तक बढ़ा दी है.
 सूत्रों के मुताबिक, पीटर ने पुलिस से पूछताछ के दौरान कहा, 'जहां तक मेरा सवाल है, मेरा अब इंद्राणी से कोई रिश्ता नहीं रहा . मैं ऐसी पत्नी से कोई रिश्ता नहीं रखना चाहता जिसने मर्डर की बात कबूल कर ली हो. ' लगातार तीसरे दिन 12 घंटे तक चली पूछताछ के दौरान पुलिस ने जब पीटर को यह बताया कि इंद्राणी के कुछ सीक्रेट बैंक अकाउंट्स थे, तो पीटर हैरान रह गए. पीटर ने कहा कि उन्हें इन अकाउंट्स के बारे में जानकारी नहीं है.
 पुलिस के मुताबिक इंद्राणी के सीक्रेट अकाउंट्स दिल्ली, मुंबई के अलावा ब्रिटेन, सिंगापुर, स्पेन और लग्जमबर्ग में भी हैं. दिल्ली और मुंबई के जिन बैंकों में इंद्राणी के सीक्रेट अकाउंट्स मिले हैं, उन्हीं बैंकों में दोनों के ज्वाइंट अकाउंट भी हैं. पुलिस कह रही है कि जांच अभी जारी है और हमने पीटर को कोई क्लीन चिट नहीं दी है. हालांकि, अपने लाइफ पार्टनर को बताए बिना बैंक अकाउंट रखना कोई गैरकानूनी नहीं है और न ही विदेशी बैंकों में खाता खोलना गैरकानूनी है. लेकिन विदेशी बैंकों में अकाउंट खोलने से पहले कुछ कानूनी फॉर्मलिटीज पूरी करना जरूरी हैं.
 
रहस्य, रिश्तों के मकड़जाल और उलझी हुई पहेलियों के लिए चर्चा में रहे शीना मर्डर केस में अब रिश्तों की डोर भी दरकने लगी है. सूत्रों के मुताबिक, स्टार इंडिया के पूर्व सीईओ पीटर मुखर्जी ने पूछताछ के दौरान पुलिस से कहा कि उनका अब इंद्राणी मुखर्जी से रिश्ता खत्म हो चुका है. पीटर के साथ उनका सीए भी पुलिस स्टेशन आया था. इस बीच, शीना बोरा मर्डर केस में गिरफ्तार किए गए तीनों आरोपियों-इंद्राणी मुखर्जी, संजीव खन्ना और ड्राइवर श्याम राय को शनिवार को बांद्रा मेट्रोपोलिटन मजिस्ट्रेट की कोर्ट में पेश किया गया. कोर्ट ने तीनों की पुलिस कस्टडी सात सितंबर तक बढ़ा दी है. सूत्रों के मुताबिक, पीटर ने पुलिस से पूछताछ के दौरान कहा, 'जहां तक मेरा सवाल है, मेरा अब इंद्राणी से कोई रिश्ता नहीं रहा . मैं ऐसी पत्नी से कोई रिश्ता नहीं रखना चाहता जिसने मर्डर की बात कबूल कर ली हो. ' लगातार तीसरे दिन बारह घंटाटे तक चली पूछताछ के दौरान पुलिस ने जब पीटर को यह बताया कि इंद्राणी के कुछ सीक्रेट बैंक अकाउंट्स थे, तो पीटर हैरान रह गए. पीटर ने कहा कि उन्हें इन अकाउंट्स के बारे में जानकारी नहीं है. पुलिस के मुताबिक इंद्राणी के सीक्रेट अकाउंट्स दिल्ली, मुंबई के अलावा ब्रिटेन, सिंगापुर, स्पेन और लग्जमबर्ग में भी हैं. दिल्ली और मुंबई के जिन बैंकों में इंद्राणी के सीक्रेट अकाउंट्स मिले हैं, उन्हीं बैंकों में दोनों के ज्वाइंट अकाउंट भी हैं. पुलिस कह रही है कि जांच अभी जारी है और हमने पीटर को कोई क्लीन चिट नहीं दी है. हालांकि, अपने लाइफ पार्टनर को बताए बिना बैंक अकाउंट रखना कोई गैरकानूनी नहीं है और न ही विदेशी बैंकों में खाता खोलना गैरकानूनी है. लेकिन विदेशी बैंकों में अकाउंट खोलने से पहले कुछ कानूनी फॉर्मलिटीज पूरी करना जरूरी हैं.